LidanRubinov/Halacha-QA huggingface dataset:
שאלה: תבניות תנור פרווה: יש לנו 3 תבניות לתנור הביתי. אחת משמשת לחלבי, ומסומנת. שתי האחרות שימשו לפרווה בלבד. בטעות אפינו חלבי באחת מתבניות הפרווה. כעת איננו יודעים לזהות באיזו מהתבניות שאינן מסומנות זה קרה. מה דין התבניות? מה דין אוכל שנאפה בהן? האם ניתן לאוכלו עם בשרי או בכלים בשריים?
תשובה: יש להכשיר את התבניות. ניתן להכניסם לתנור ולהפעיל את התנור לחצי שעה. אוכל שנעשה בהם עד עתה, אם עברו 24 שעות מאפיית המאכל החלבי אפשר לאכול אותם בארוחה בשרית. אם אתם ספרדים אפשר להקל גם אם לא עברו 24 שעות מהאפייה של המאכל החלבי. אשכנזי שיקל כדעת הספרדים במקרה הזה, יש לו על מה לסמוך
שאלה: קביעת עיתים לתורה: שאומרים לקבוע עיתים לתורה מתכוונים ללימוד תורה בכל זמן או שצריך לבחור זמן ביום שיהיה מוקדש ללימוד תורה? וקראתי באיזה מקום שלא עוסקים בתורה בלילה האם זה כולל הרצאות לדוג ביוטיוב יש המון הרצאות של רבנים אז השאלה שלי היא האם מותר לצפות בהם גם בלילה? מראש
תשובה: וברכת ד  א. קביעת עיתים לתורה, הכוונה היא שכל יום יש לקבוע זמן ללמוד תורה, ויש אפשרות לאכול, לישון, לעבוד כל הדברים הנצרכים לאדם, אבל לא פנאי ובלויים, בשעות הפנויות יש ללמוד. ב. מותר ללמוד תורה בלילה, על תורה שבכתב נאמר שלא ללמוד בלילה, אבל אין קשור לשיעורי תורה. לימוד פורה וחג שמח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שבת: קראתי בשו ע לגבי נכה בשבת ל ע שמותר לגוי להוציאו בשבת עם כסא גלגלים.שאלתי היא למה מוזכר דין זה לכתחילה אם האדם הנכה מבקש מהגוי שיוציאו מרשות היחיד לרשות היחיד בלי לעצור בדרך האם יהיה לו מותר גם לצאת בכוחות עצמו ע י סיבוב הגלגלים בידים מראש חודש טוב שבת וחג שמח
תשובה: וברכת ד  הנכה לא יכול לצאת בעצמו (על ידי סבוב גלגלים) מרה"י לרה"ר בשבת, יכול להוציא עצמו אבל לא את הכסא. חג שמח בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שבת- צחצוח שיניים והריגת יתוש: ב"ה לאחרונה נודע לי שיש מס בעיות בצחצוח שיניים בשבת: 1. ממרח של המשחה. 2. הוצאת דם. 3. הכנה מקודש לחול אם מנקים את המברשת מהמשחה שבה (בשבת בבוקר). 4. סחיטה של המברשת אם מנקים אותה. יש לי כמה שאלות: א. אם תורתינו היא תורת חיים, והיא כזאת, איך זה הגיוני שהיא לא "מסתדרת" עם פעולה כה בסיסית ופשוטה?. אולי זה משהו בהגדרתי שלא טוב- שהתורה היא זאת שכביכול צריכה להסתדר עם המציאות ולא ההפך, אבל זה קשה לי להבנה. זה ממש גורם לי לחשוב שמי שרוצה לקיים מצוות הוא מסכן שצריך למצוא תחבולות שונות ומשונות כדי לחיות, ואולי עדיף לקיים מצוות אבל לא להקפיד חס ו על כל דבר קטן.? ב. האם באמת זה איסור אם מנהג, כי אני מכירה המון משפ שמצחצחות כרגיל. האם זה כמו האיסור להוריד מהאינטרנט שפשוט לא מקפידים עליו לצערינו? ג. באותו עניין, אסור לחבול בשבת וגם אסור להרוג בשבת. אם ש יתוש בשולחן ואני רוצה להעיף אותו עם מפית לרצפה כדי שלא יכנס לאחד הסלטים, ותוך כדי שאני מעיפה אותו עם המפית הוא מת לצערי (כנראה מחצתי אותו בטעות),מה עושים? הרי אי אפשר לאכול עם יתושם על השולחן. ד. איך כן ניתן לצחצח שיניים (חוץ מהאפשרות של מי פה), עם מברשת רגילה ונורמלית?
תשובה: למרות שתורתנו  תורת חיים, לא נוכל להתיר כל דבר לפי הצרכים שלנו. ההלכה איננה חנות שכל אחד יכול לקנות בה לפי חפצו. ההלכה קובעת גבולות ומי שמקבל על עצמו שמירת הלכה צריך להגביל את עצמו. השגב והעוצמה של האמונה באים לידי ביטוי כאשר אדם מבטל עצמו בפניה ולא מבקש שהיא תבטל עצמה בפניו. לכן את היתוש נסלק בתנועה רחוקה ממנו - או בנשיפת אויר, יש דרכים רבות לסלק חרקים מעופפים מבלי להרוג אותם. בנדון ציחצוח שיניים בשבת יש רבים שמתירים שימוש במברשת (מלבד מי שהמברשת גורמת אצלו דימום באופן קבוע) ובנוזל לניקוי שינים. הספרדים סבורים שמותר גם במשחת שיניים. להלן תשובה של הרב ראם הכהן שמביא מסורת על ציחצוח עם משחה גם אצל אשכנזים להלן עוד שתי תשובות בנושא
שאלה: שהחיינו עם בגדים חדשים: ב"ה האם מברכים שהחיינו על בגדים חדשים או שלא נוהגים כך? לברך בלא שם ומלכות? לבשתי אותם כבר בלי לברך כי לא ידעתי אם כן או לא לכן כשאלבש שוב אפשר לברך (הם משמחים אותי עדיין ב"ה.)
תשובה: מברכים על בגדים חדשים המשמחים, בקנייתם. ויש נוהגים בלבישתם. אם את עדיין שמחה ונקנו רק עכשיו, אפשר לברך.
שאלה: מרגישה קצת אנכית, מה יותר נכון - לתת לעצמי או לכל השאר?: לכם! קודם כל באמת שהאתר הזה הוא מדהים בעיני ואתם באמת כל אחד ואחד ממכן עושים פה עבודת קודש. אז ככה בשנה האחרונה ובעיקר בכמה החודשים האחרונים מאד התחברתי לעצמי, אבל יחד עם זאת אני מתחילה להרגיש את כל הפגמים שלי אני מרגישה שאני לא תורמת מספיק אבל בהחלט בונה את עצמי, וככל שאני יותר בונה את עצמי אני מרגישה די אנכית שאת כל הזמן שיש לי אני משקיעה בעצמי בלקרוא ספרים בלחשוב ובלכתוב באמת שאני ממש לא מרגישה שאני תורמת מספיק לחברה וגם לא מספיק למשפחה אני מנסה להבין האם עכשיו בחיי אני בת 17 עדיף להשקיע הרבה זמן בעצמי בתעודת הבגרות שלי ובי למרות שזה מרגיש די אנכי? או שעדיף שאני ישקיע יותר זמן בחברה ובהתנדבות כי אני ממש כבר לא יודעת מה יותר חשוב כמובן שלבנות את עצמי זה חשוב אבל האם זה יותר חשוב מלתרום לסביבה?
תשובה: גם לך, מה שלומך? אם רק רבי לוי יצחק מברדיצ ב היה חי בדור שלנו, אין לי ספק שהוא מזמן היה רץ עם השאלה שלך לקב"ה, ואומר לו  ריבוינו של עוילם, תראה מה מעסיק בת שלך, לא הבגרות בתנ"ך, לא המע"מ שעלה, לא המירוץ למיליון ואת מי הדיחו. אלא רק רצון אמיתי של מצד אחד לתרום, לפעול ולעשות ומצד שני השאיפה לבנות את עצמה, לא תביא עכשיו משיח?. עכשיו, אם תקראי שוב פעם את השאלה שלך תראי שבעצם מבחינתך האפשרויות מתחלקות לשתיים או או. או שאת בונה את עצמך ושהעולם יישרף, או שאת משקיעה בכל העולם ואשתו ועצמך יכול לחכות לך בסיבוב. והשאלה היא, אם אין אפשרות שלישית, שהיא גם וגם. אז יש דורשי וורטים שיגידו שמגם וגם יוצא חרבונא, אבל האמת היא שבהרבה מאד מקרים, החיים זה ממש לא רק או או אלא גם וגם. כשבמקרה שלך, אין ספק שחלק מלבנות את עצמך זה לפעול ולתת, ולקבוע בעצמך את החסד ושות  כמציאות חיים ולא רק בתור סיסמאות סמינריון נחמדות. וחלק מלתת לכולם זה גם לעשות בשבילך ולהשקיע במה ובמי שאת. וכמו בהרבה דברים בחיים שם המשחק זה איזונים   לתת לכל דבר את הווליום המתאים, במקום ובזמן הנכון. טבעי שיהיו תקופות שמשהו אחד דומיננטי יותר מהשני, ויכול להיות גם ההפך, ויבואו התקופות של המתכונות-בגרויות סלש החופש הגדול ויוכיחו את זה. אבל שוב, שם המשחק זה סוד האיזון והשילוב בין השניים!! לזכור את המצד אחד וגם את המצד שני, ובעיקר שאת המינון את זאת שקובעת, כי כמו כל שף טוב כמויות זה משהו אינדבידואלי שקשור יותר לטאצ  ולהרגשה, וזה גם מה שיוצר את הקסם שבאוכל. תחשבי איך את הולכת לבשל את החיים שלך, מה יהיה בדיוק הטעם הנכון, טעם של עוד, ואיך לא יצא חריף מתוק מלוח מידי. אגב, תבדקי עם עצמך אולי זה שפתאום כל הפגמים שלך ממרקרים את עצמם ועושים לך עיניים, לא נובע מאיזה עצה של מישהו שממש לא מוצא חן בעיניו שאת ככה רצינית, ובתור אחד שלא בוחל באמצעים, הוא החליט לעבוד עלייך באצטלה דוסית וללחוץ לך על כמה נקודות רגישות, כי מה יכול להיות יותר טוב מלתסכל אותך שתפסיקי לרצות מעצמך לעשות את כל הדברים המדהימים שאת עושה?!. שבוע טוב
שאלה: כיצד להתחיל: אני רוצה "לחזור לשורשי". אני לא יודע כיצד להתחיל. מה לקרוא. היכן להתפלל. איזו סוג כיפה לשים. מה זה בכלל להניח תפילין. כיצד לשמור שבת. אנ מבקש הדרכה. עוברים עלי ימים קשים כל כך. נ.ב. לא ידעתי אל מי להפנות את שאלותיי.
תשובה: אני שמח מאד על שאלתך, ומקווה שיוטב לך בקרוב. על מנת לתת לך מענה שיהלום את מקומך ואישיותך, אשמח מאד לקבל פרטים נוספים. אתה מוזמן ליצור קשר טלפוני. יהודה ישרים 052-6691574 (התשובה ניתנה מהרב יהודה ישרים) רבני ורבניות בית הלל עונים לשו"ת גם בפייסבוק -
שאלה: חתונה: אני ובת זוגתי החלטנו להתחתן בשעה טובה. הבנתי שבזמן החופה החתן מעביר את כוס היין לאם הכלה והיא נותנת לכלה לשתות. מה עושים כאשר אם הכלה איננה עמנו?
תשובה: מזל טוב. באם אם הכלה לא עמנו, אזי האשה שעומדת ליד הכלה תשקה אותה. זאת יכולה להיות, אחות, דודה, אם החתן, או כל מי שהכלה מרגישה שהיא רוצה שתעמוד לידה ברגע משמעותי זה.
שאלה: מעמד האישה: רציתי לשאול על האמור במשנה תורה, הלכות אישות, פרק כ"א, הלכות ז, י"א - בנוגע למעמד האישה ביהדות. האם הדברים שאותם מציין הרמב"ם אמורים להיות נכונים לכל תקופה ובפרט לתקופה שלנו? האם זה מוסרי לפסוק הלכות דוגמת אלה אפילו בתקופתו שבו מעמד האישה היה נמוך? האם זה מוסרי? מראש וחודש טוב!
תשובה: יש לחלק בין שני חלקי השאלה. האם העמדה הזו הייתה מוסרית בתקופה שהיא נכתבה? בוודאי. מדובר בהלכות אלו בניסיון לעצב את היחסים שבין איש ואישה בצורה שתביא לידי ביטוי את כל הערכים החברתיים הקיימים אז: את היותו של הבעל ראש המשפחה  את היותו אחראי לפרנסת אשתו  את היות הברית שבין הבעל והאישה בנויה מחובות הדדיים   חובות של האישה לבעל וחובות של הבעל לאישה  ועוד ועוד. על הרקע התרבותי של ימים אלה מדובר בעיצוב מתקדם ביותר של יחסי איש ואישה בביתם. האם זו הדרך בה אנו בונים את החיים שלנו היום? בוודאי שלא. ואין מדובר בשינוי ההלכה. ההלכה קבעה כאמור כי יש לנהוג בחיים שבין בני הזוג בצורה המוסרית וההוגנת ביותר. בימים בהם אנו חיים בתרבות אחרת של יחסי איש ואישה, ההלכה מלמדת אותנו שהמחויבות שלנו למוסר ולהוגנות לא פחתה במאומה ואנו מחויבים להם במלוא העוצמה, אולם הדרכים לבטא זאת מבחינה מעשית שונים מדור לדור. הרמב"ם למשל פוסק שאישה יוצאת מביתה אחת לשלושים יום עם רעלה   האם את מכירה אישה אחת (בחיים הנורמאליים של היהדות הנאמנה לתורה ולמצוות) העושה כך? ויישר כוח על השאלה
שאלה: אלכוהול: הרב אני עושה עבודת חקר בנושא אלכוהול, ויש לי כמה שאלות שאשמח שתענה לי עליהם. 1.אלכוהול ביהדות נקרא יין, שכר וחמר מדינה. מה מייצג כל אחד מהם? 2. מה עמדתה של היהדות בנושא שתיית אלכוהול? אשמח לתשובה מהירה. ב
תשובה: האם אני צריך לעשות את שיעורי הבית שלך?
שאלה: שמירת חג בחו"ל: נתקלתי בבעיה, אני עתידה לנסוע לכנס במדריד ביום אסרו חג של שבועות ופתאום גליתי שבעצם שם עדיין חל החג? האם עליי לשמור את החג כמנהג יהודי הגולה או שאני פטורה? מה עליי לעשות אשמח לקבל יעוץ שבת וחודש טוב
תשובה: נושא זה שנוי במחלוקת. אין ויכוח על כך כי אם את שוהה בקהילה יהודית - את חייבת לשמור חג שני. יש דיון על השאלה האם את גם חייבת בחדרי חדרים של המלון שלך לשמור, אולם בפומבי בוודאי שכן. אם אין שם קהילה יהודית פעילה - יש שיטות לכאן ולכאן. אני סובר שאין שום חובה לשמור על יום טוב שני במצב זה.
שאלה: גאולה: האם ייתכן שהמשיח יהיה אישה?
תשובה: איני יודע. לפי מה שאנחנו מבינים המלך המשיח אמור להיות מלך ודרשת חכמים היא  שום תשים עליך מלך - מלך ולא מלכה.
שאלה: חלום על עקרב: יצא לי לחלום יום אחרי יום חלום על עקרב. בחלום הראשון חלמתי שאני מתעוררת בבוקר ורואה עקרב שחור ליד הראש שלי על הכרית ואני הורגת אותו. יום למחרת חלמתי שוב על עקרב שחור שהוא היה לי ליד הראש על הכרית אבל הפעם לא הצלחתי להרוג אותו והוא ברח ולא מצאתי אותו. מה פירוש החלומות?
תשובה: להתעלם, ולהתעודד בחיוך  כל מיני חיות יפין בחלום חוץ מקיפוד קוף ופיל  כמבואר במס  ברכות.
שאלה: שניצל עם ורידים: רציתי לדעת האם בחזה עוף צריך להוריד את כל הנקודות האדומות נימים אדומים משום לא תאכלו את הדם או שדי לחתכו לרצועות ולהכינו? השאלה עלתה לי משום שאם כן צריך לנקות ולהוריד מדובר בעבודה ארוכה וסזיפית. ושבת
תשובה: אני מניח שמדובר בחזה שהוכשר אלא שיש בו אדמימות מעט. את ורידי החזה אפשר להסיר, אך זה לא לעיכובא (בניגוד לורידי הצואר) ואין להחמיר בזה בעוף. אם מדובר בהכשרה על האש ולא הוכשר במליחה, אזי יש להניח את החזה עם נימיו פונים כלפי האש, וראוי לחתכם מעט לפני כן.
שאלה: אירוע בא  באב: יש לביתי בת מצווה אני רוצה לעשות אירוע לה ולבנות כיתתה. האם אפשר לעשות את האירוע ב8 7 13 א ראש חודש אב? מראש
תשובה: וברכב ראשית, שיהיה בשעה טובה ומוצלחת, וזכו להיכנס לעול תורה ומצוות בשמחה וביראה.  משנכנס אב ממעטים בשמחה, וזה כולל אפוא גם את יום ראש החודש, ולא עורכים אירועים כבר מיום זה.
שאלה: קדיש יתום: אני ממוצא אשכנזי. בשנת אבל. בבית הכנסת בו אני מתפלל מנחה, אומרים קדיש יתום לאחר למנצח. האם עלי לנהוג כמנהג המקום, או לומר קדיש יתום לאחר עלינו או גם וגם?
תשובה: לעולם עליך לנהוג כמנהג המקום.
שאלה: קידוש יתום: אני ממוצא אשכנזי. בשנת אבל. בבית הכנסת בו אני מתפלל מנחה, אומרים קדיש יתום לאחר למנצח. האם עלי לנהוג כמנהג המקום, או לומר קדיש יתום לאחר עלינו או גם וגם?
תשובה: לך, עליך לנהוג לפי הנחיות רב בית הכנסת. אם אין לבית הכנסת רב - עליך לומר קדיש אחרי למצנח כמנהג המקום ולא כמנהגך הפרטי כי בקדיש אתה שליח הציבור וצריך לנהוג לפי הציבור. (גם לגבי נוסח הקדיש עליך לברר מה המנהג שם - האם לומר בנוסח שלך או שלהם) דוד לוי 098987548
שאלה: חודש סיון בית עלמין: האם מותר לעלות לבית העלמין בחודש סיוון?
תשובה: מותר.
שאלה: ברכת הגומל על אופנוע שהחליק: הרב, לפני שבוע היינו באירוע, כשיצאנו מהאירוע אני ובעלי חזרה הבייתה ברגל נשמע קול של אופנוע מאחורינו, הסתובבתי אחורה וראיתי את הבן אדם על האופנוע נוסע לעברינו, מתקרב אלינו ומרים גלגל.פתאום הרב, הוא החליק!! הוא החליק אחורה והאופוע עף לכיווני.ראיתי מאחור את האופנוע עף לעברי במהירות וכבר ראיתי את הגרוע מכל.אך בשניה אחת נעצר האופנוע ממש ליד הרגל שלי ונעצר. קיבלתי שפשוף קל ברגל שעבר אחרי שניה. ראיתי ממש נס אל מול עיניי!! בורא עולם שמר עליי ישתבח שמו.רציתי לשאול אותך מה אני צריכה לעשות כדי להודות לו על הנס.האם אני צריכה לקרוא ברכת הגומל?? ושבת!
תשובה: ב"ה שלא נפגעת. אין לברך הגומל מכיון שאמנם נמנעה ממך סכנה, אך לא היית בתוך סכנה ונושעת ממנה. תוכלי להודות לד  בשפתך בתפילה.
שאלה: כלאיים במצע מנותק: האם במצע מנותק יש איסור כלאיים? (מצע מנותק ללא אדמה הצמחים גדלים במים ומיוצבים בעזרת טוף)
תשובה: טוף נחשב לאדמה. גידול כלאיים אסור גם בעציץ שאיננו נקוב. (התשובה ניתנה מהרב זאב וייטמן) רבני ורבניות בית הלל עונים לשו"ת גם בפייסבוק -
שאלה: הדלקת נר לצדיקים: לכבוד הרב הנכבד שבת לפני הנחת תפילין בבקרים, לאחר ברכות השחר, אני נוהג להדליק נר שמן לצדיקים שנפטרו באותו יום. אני יודע שזו לא הלכה, אלא מנהג ואין נוסח מסויים לזה. אך ברצוני לנסח ברכה לפני ההדלקה, בה אני מבקש מהקב"ה עלי ועל יקיריי בזכות הצדיק. מה גם ששמתי לב כי לאחר הפעולה אני נכנס לאווירה של קדושה. אבקש מכבוד הרב לנסח עבורי נוסח שכזה. בברכת שבת ש.
תשובה: לך אינני מבין כיצד אתה רוצה עזרה לברכה למנהג שאין לו מקור. אני מציע שבמקום זה תתן בכל יום צדקה לתלמידי ישיבה - זה נר אמיתי לצדיקים בברכת שבת דוד לוי 098987548
שאלה: בר מצווה לילד חילוני: לרב, התבקשתי לערוך את תפילת בר המצווה של יום חמישי לילד חילוני שאמו נפטרה לפני כמה שנים, התפילה תהיה בבית כנסת פרטי שבו יהיו משפחתו של הנער(רובם לא דתיים) וחבריו. א. האם נכון יהיה להעלות לתורה כהן ולוי מחבריו בהתחשב שאינם שומרי תורה? (לא יהיו כהנים ולוים אחרים.) ב. האם ראוי ונכון לעשות השכבה לאימו לפני המי שברך שלו או אחרי? ג. האם אומרים תחתון בשחרית? מראש
תשובה: לך תזכה למצוות. א. כן בהחלט תעלה אותם לתורה ב. תשאל אותו אם ומתי הוא רוצה ג. נהגו שלא לומר תחנון במצב כזה ואני ממליץ שלא לומר, ובכלל שהתפילה תהיה ברורה ולא ארוכה ולהזהר שלא מיגעת. דוד לוי 098987548
שאלה: קודש וחול: מה קורה שמערבבים תורה ומצוות עם דברים אסורים כגון: שהולכים לבריכה מעורבת,או מכון כושר מעורב, סרטים ו,כו,האם מפסידים את שכר המצוות? אני שואל כי זה מציק לי וגורם לי לחשוב על דרכי והשקפתי הדתית.
תשובה: מה שקורה במצב כזה הוא שאדם חי בצורה מעורבבת. הערבוב הזה הוא בעייתי כמו כל ערבוב: הוא גורם לכך שהאישיות אינה נבנית כראוי, כי גם הדברים הטובים שבאדם מושפעים מהאווירה הכללית של חייו, והוא גורם לכך שבמקום לנצל את מכלול הדרכים לטפס למעלה - האדם מטפס ונופל, מטפס ונופל. האם זה טוב?
שאלה: שם הילד: אנו מתלבטים לגבי השם לבננו, שאמור להיוולד בעז"ה בקרוב מאד- יונתן או יהונתן. מה המשמעויות של שני השמות, מה מקור ההבדל בשם והאם יש המלצה מה עדיף? אלי
תשובה: שיהיה במזל טוב! שניהם שמות טובים.
שאלה: צלב: האם ליהודים מותר לענוד צלב?
תשובה: אסור. זה אחד מסמלי עבודה זרה.
שאלה: עבודת ה  - איך עובדים בקביעות ובשגרה?: איך עובדים את ה? יש לי לפעמים איזה אחיזות ב"ה. אבל כשהוואו עובר, לא נשאר כלום. כאילו אני לא באמת עובדת את ה. איך עובדים אותו בקביעות? תמיד? גם בשגרה האפורה? איך עובדים אותו בשמחה?
תשובה: לשואלת היקרה כמה הלב רוצה, כמה אנו משתוקקים להתקרב להרגיש! אשריך-העלית נקודה חשובה ויפה הקשורה בעצם לכל חיינו. ראי,כפי שאת עצמך ציינת, ישנם רגעים בחיים שאנו מרגישים קדושה, אנו מרגישים שהקב"ה מלווה אותנו, מן תחושה לא מוסברת ועצומה כזו שממלאת אותנו. השאלה היא האם התחושות האלו הם הם עובדת ה? הם ההדבקות בו? לשאלה זו עונה רמח"ל בפתיחת חיבורו "מסילת ישרים": "יסוד החסידות ושורש העבודה התמימה הוא שיתברר ויתאמת אצל האדם מה חובתו בעולמו ולמה צריך שישים מבטו ומגמתו בכל אשר הוא עמל כל ימי חייו" רמח"ל מלמד אותנו עיקרון חשוב-"בכל דרכך דעהו" בכל שלב בחיים שלי אני צריך להבין מה המגמה שלי-למה אני עושה כך? מה המטרות שלי בחיים? מה השאיפות שלי? לשם מה אני עושה כל דבר? מה מוביל אותי? כדי לשבר את האוזן אתן דוגמא-יש שנותן צדקה-סתם נותן ויש שנותן וגם מרגיש ורוצה לעשות מצווה!-השמחה של אותו אדם כפולה-גם שימח אדם וגם הוסיף עוד טוב בעולם על ידי קיום מצוות ה! יש אדם שמתעורר בבוקר ומתחיל בחייו ויש הפותח את חייו במודה אני! ב בהבנה שהיום מאמינים בי מחדש. למעשה בכל שלב ביום דבר ה  נמצא ועבודתנו היא דרך כל שלב ביום- בלימודים, במגרשים, עם חברים במקום העבודה-בכל מקום אם מה שמוביל אותי הוא לא רק האני אלא האני שהולך ומאמין בבוראי בזה שנותן בי אמון יום יום-זוהי עבודת ה! זו עבודת חיים! זו עבודה שעלינו לעשות יום יום! אנו מושפעים מאוד מכל העולם המבלבל הזה-שבכוונה הוא כך! כדי שנעבוד! כדי שנקנה את קרבת ה  באמת. אז מה הם אותם רגעים מרגשים אותם הזכרנו בתחילה? אלו סוכריות שאנו מקבלים אלו דחיפות מלמעלה כדי שנקבל כח להמריץ את עצמנו-אך אין להם בלעדיות על עבודת ה  שלנו! אלא התרגשות שנותנת לנו מקום למנף את עצמנו למקום גבוה יותר! כשהוואו נעלם-לא נעלם דבר-היה הוואו והוא לוקח אותי למקום חדש(הרי לפני כן לא היה אותו וכעת אני אחרי קבלתו-נוסף לי משהו!) ובכל זאת, קצת פרקטיקה?:) אני ממליץ מאוד ללמוד את ספרו של הרב אבינר על מסילת ישרים הוא מאוד יעזור להביא את העניין למודעות שלנו. לימוד יומי אפילו של חמש דקות. כמו כן אפשר לבחור נושא לעבוד עליו למשל תפילה- לעשות עבודה עצמית על הכוונה,ללמוד על התפילה. ככל שנתקדם יותר ונראה הצלחות-כך גם השמחה תגדל-הידיעה שאני עושה את הדבר הנכון, הידיעה שחיי אינם הפקר! אינם חלק מזרם-אלא נשלטים על ידי מובלים על ידי למקום של טוב! ימלאו אותך בשמחה גדולה. אז לא נותר לי אלא לאחל שיהיה בהצלחה! ויאללה לעבודה :) מקווה שהייתי לעזר ואם לא אז בשמחה תמיד חנן. Hananb1081 gmail.com
שאלה: מותר לבשל דג בורי ופילה בקלה ביחד?: מותר לבשל דג בורי ופילה בקלה ביחד?
תשובה: למה לא?
שאלה: צמחונות ביהדות:. לאחרונה יצא לי לקרוא את מאמרו של הרב קוק זצ"ל בנושא צמחונות. לפי מה שהבנתי, הוא אומר שכיום אסור להיות צמחונים משום שהדור עוד לא ברמה מספיק גבוהה לכך. בנוסף הוא אומר שבזמן הגאולה כולם יהיו צמחונים. השאלה שלי היא מה הסיבה שאסור להיות צמחונים? זה לא לשם עליית מדרגה רוחנית כדי לא להרוג את בריותיו של הקבה? עוד שאלה היא, אם הזמן הגאולה כולם יהיו צמחונים, איך נקריב קורבנות ונאכל מהן?
תשובה: הרב קוק לא אומר שאסור להיות צמחוניים אלא שאין זו בהכרח מדרגה שצריכים לשאוף אליה כיום מאחר והדור במדרגתו המוסרית עדיין אינו מוכן אליה. לגבי הקרבנות, ע"פ הרב קוק בבית המקדש השלישי יהיו רק מנחות מן הצומח ולא קרבן מן החי: אוצרות ראיה ב-ג 756 ותכונת המוסר תתרומם כ"כ עד כדי הערת הצד החיובי של משפט בעלי החיים ביחשו של האדם אליהם, על העת ההיא שהיא ראש פסגת הגעת הקולתורה הטהורה, אמרו ח דברם הגדול ומפליא כל הקרבנות בטלין לעתיד לבוא (תנחומא אמור יט). והכתוב אומר על קץ החזון "וערבה לה  מנחת יהודה וירושלים" (מלאכי ג) והבליט מנחה מן הצמחים, במקום הקרבנות. (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: הנחת תפילין בבוקר: אני רוצה להניח תפילין בבוקר,ואני צריך לדעת מה התפילה המקוצרת שאומרים? אני ספרדי אז עם תענה
תשובה: איני בטוח שהבנתי את השאלה. אולם אם הכוונה היא להניח תפילין ולומר תפילה קצרה ביחד עם ההנחה הזו - הדבר הנכון ביותר הוא לקרוא קריאת שמע (מ"שמע ישראל" ועד ל"אני ד  אלוהיכם אמת") ואז מקיימים גם הנחת תפילין, גם מצוות קריאת שמע, וגם קוראים את הפרשיה שבה מדובר על הנחת תפילין.
שאלה: כללי הסטורי: האם היה קשר בין שאול התרסי ובין רבי אליעזר בן עזריה? קראתי בספרה של יוכי ברנדייס שהוא היה אחיינו והלך אחריו באמונה נוצרית. מה האמת שבדבר?
תשובה: אין לי כלים לענות על השאלה הזו. אין לראות בספרי ברנדס מקור לטענה היסטורית משמעותית כלשהי. את זה ראיתי ב"מלכים ג". זו ספרות. לא מדע.
שאלה: מחקר להארכת החיים: על זמנך עמיתי עורכים מחקר בפסיכולוגיה על ההתנגדות שיש לאנשים למחקר ביולוגי החותר להארכת חיי האדם. שאלתי היא האם ישנה תמיכה כלשהיא בתורה לחתירה לשיפור החיים הגופניים - לכך שכדאי לחתור להארכת החיים באיזה שהוא אופן? אורי
תשובה: אנו מוצאים מקורות רבים על שני עניינים מצרניים הקשורים לשאלה זו: ראשון בהם הוא עצם העיסוק ברפואה כדי להיטיב לבני אדם  שני בהם הוא החשיבות של החיים, והברכה שיש באריכות חיים. כל זה הוא מבוא בלבד לשאלה, שכן המחקר שלכם עוסק בשאלת הארכת חיים החורגת ממהלך החיים ה"טבעי". אין מקורות ישירים ביהדות על כך, שכן הנושא לא היה אפשרי בעבר. בדרך כלל דנים בשאלה זו בהקשר של דברי הרמב"ן על מצוות כלאיים, שביאר שמצוות כלאיים נועדה להטמיע את ההבחנה שבין בורא ונברא   אנחנו לא בוראים בריאה חדשה אלא חיים בתוכה. מובן שדברים אלה מחייבים הרבה מאוד מחשבה, שכן מתיחת הקו בין בריאת בריאה חדשה ובין שיפורה וקידומה אינו פשוט כלל ועיקר, ובכלל דברי הרמב"ן צריכים להתבאר לאור האתוס הכללי של "צלם אלוקים" ופיתוח העולם המוטל על האדם. אני מציע כי תעיינו בספר "השיבוט הגנטי" שיצא בישיבת מעלה אדומים ( הוא עוסק בנושא אחר לגמרי (אתם רואים זאת לפי שמו) אולם תוכלו למצוא שם מקורות לעצם העיסוק במחקר "פורץ גבולות" שיוצר מציאות אחרת. הנושא הוא נושא מורכב מאוד. באחד מהכינוסים במכון גרטנר הרציתי על הנושא הזה, והיה דיון רחב על כך.
שאלה: האכלת חיות בשבת: האם מותר להאכיל חיות בשבת? שבוע טוב.
תשובה: חיות שברשות בני אדם כן. חיות בחוץ לא
שאלה: נדר: לפני מספר שנים (יכול להיות אפילו שלפני בת המצווה, אבל אני לא בטוחה) קיבלתי החלטה מסויימת, שכרגע אני רוצה להפר אותה. אני לא זוכרת אם החלטתי שאני נודרת או נשבעת, ולכן אני חוששת להפר את ההחלטה. אבא שלי אמר לי שנשים לא מחוייבות בנדר, במיוחד אם אינן נשואות. האם זה תופס?
תשובה: וברכת ד  נראה שיש כאן ספק אם היית בגיל יב או לפני, כמו אין יודעת את הלשון ואם התחייבת בנדר, על כן נראה שאין כאן נדר, בכו"א אפשר לכוון ביוה"כ בכל נדרי, גם על ספק ספק נדר זה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חוסם פרסומות באינטרנט: האם צפייה בתוכן אינטנטי עם תוכנה חוסמת פרסומות כדוגמת "Adblock" היא גזל? האם מעתה כאשר אגלוש באתרי אינטרנט, עלי להסיר את חוסם הפרסומות ולצפות במקום זאת באתר כאשר הפרסומות מופעלות או שמותר על פי היהדות להשתמש בתוכנה שחוסמת את הפרסומות האלו על אף שכך נמנע מן האתר רווח פוטנציאלי?
תשובה: מכיוון שאינך מעוניין בפרסומות ובקניה דרכם   איני סבור שיש בזה גזל שאצלך במחשב הפרסומות לא ייראו. חשש גזל קיים, אם מישהו יוריד לגמרי את הפרסומות.
שאלה: משנה והרהורים: 1)האם משנה וכל מה שהיא כוללת נחשבת לספרי ש"ס,או שזה שני דברים שונים? 2)מה אפשר לעשות כדי לא להרהר בדברים שונים שאינם קשורים לתפילה או למצווה בזמן עשייתה לדו":בזמן קריאת שמע שעל המיטה חשיבה על דברים וראיות רעות שראיתי במהלך היום?
תשובה: ב"ה, 1. ש"ס הכונה לשישה סדרי משנה, ויש לזה משמעות נוספת, הגמרא אע"פ שאין שישה סדרים גמרא. 2.לא לשים לב למחשבות האלה, לפעמים ההתעסקות איתם רק מגבירה את כוחם. לפני שאתה הולך לישון, תתכנן על מה אתה רוצה לחשוב, על איזה אירוע או מראה אחר וכדומה, דני ארגמן
שאלה: צניעות והליכות בשבט: אני בכיתה ח ונורא קשה לי לשמור על צניעות. בעיקרון ואני לא אוהבת להגיד על עצמי, אני ילדה צנועה שמתלבשת מאוד צנוע וגם נעימת הליכות. אני משתתפת בבני עקיבא ושם אני מרגישה שהכי קשה לי לשמור על הצניעות, כי יש בנים וכל הבנות מתלבשות יפה כאילו שאנחנו יוצאות לבלות. בשבט אני מרגישה שאני גם מאבדת את הצניעות שבי וגם את כל ההליכות שחונכתי אליהם. מצד אחד אני לא רוצה לעזוב את השבט שלי אבל אני לא יודעת מה לעשות. אשמח לייעוצים.
תשובה: לפונה היקרה, אני מאוד מתרגשת מהכנות שבשאלתך ובעיקר מהעובדה שאת יודעת לנסח בעדינות נקודות כל כך פנימיות שקיימות בתוכך. את כותבת שאת בדרך כלל מאוד מתנהגת בצניעות, ושלאחרונה את מרגישה שזה לא כל כך פשוט לך. את מוסיפה שזה תהליך שקורה גם בסביבתך הקרובה לשבט ולחברות ולכן הקושי שלך הוא יותר גדול ומובן. ובואי ננסה להבין מה קורה, צניעות זה חלק ממשהו יותר גדול שנקרא קדושה. קדושה זה מינון. לדעת לקחת את כל הכוחות הקיימים בעולם, בבריאה, ואצלנו, ולתת לכל כח את המקום המתאים לו בזמן הנכון, במקום הנכון. והמינון הזה מביא קדושה ונקרא קדושה. לפעמים יש הרבה כוחות שרוצים לצאת אל הפועל אבל עוד לא הגיע הזמן הנכון לכך, וכשאנחנו שומרים עליהם כפנימיים, זה נקרא שאנחנו צנועים יותר. מרוממים את הערך הזה שנקרא צניעות. ואני אסביר קצת יותר, ככל שדבר הוא יותר פנימי ומוסתר כנראה הוא מיוחד ולא פשוט ולכן צריך לשמור עליו כל כך. הקב"ה נתן לאדם הרבה הרבה כוחות, וחלק מהכוחות האלו הם בשביל לבנות בית בעם ישראל, בשביל להתחתן, ללדת ילדים, להמשיך את הדור הבא וליצור קשר עמוק עם בן זוג. קשר נפשי, נשמתי, רוחני וגם גופני. והכוחות האלו מתחילים להתעורר בגילאי 12-13, שבהן מרגישים קצת יותר את הרצון לקשר עם בני המין השני, את ההתעניינות, המשיכה וההתרגשות. זה טוב ומראה על משהו בריא שמתחולל, כמו שהגוף מתכונן להבאת ילדים לעולם כך גם הנפש. רק מה, כשהכוחות האלו באים לידי ביטוי עם בן הזוג, לאחר חתונה, ומעמד של החופה, הם יוצרים קדושה, מבטאים קדושה. הופכים את האחדות בין בני הזוג למשהו כולל ועמוק. ועד אז, ובינתיים, הכוחות האלו רוצים לבוא לידי ביטוי בדרך כלשהי, ביצירת קשר עם בנים, ברצון למצוא חן, ברצון להבליט חלקים מסוימים בגוף כדי למצוא חן, וצריך מאוד להתאזר בסבלנות ולהבין שהכוחות האלו כל כך מיוחדים וייחודים, כל כך משמעותיים, שצריך לשמור אותם לזמן מיוחד יותר, לבעלך שבע"ה תבני איתו את ביתך. ומה עושים עד אז? מנסים לתת לכוחות האלו מקום לבוא לידי ביטוי, בעשייה, בנתינה, בהשתתפות בפעעילויות חברתיות, בפעילות ספורטיבית ובחסד. ומתחזקים בכך שעכשיו, בצניעות שלך, את בונה את הבית הציוחד שלך, את שומרת על הכוחות האלו לזמן שהם יבטאו קדושה. נסי לחשוב אם יש פעילויות שבהן יותר בא לידי ביטוי המתח והקשר בין הבנים לבנות, אולי עליהם תוותרי? אולי יש איתך עוד קבוצה של בנות שחושבות כמוך שביחד תוכלו לחזק את הצד החברתי בשבט בלי הבנים? אני חושבת שצריך הרבה גבורה ואומץ לשאול את השאלה, ולהיות מודעת לכך שדווקא הדבר שגורם לך הרבה טוב פתאום נהפך לדבר מזיק. אם באמת הדבר כך, נסי כמה שפחות להפחית בפעילויות בסניף, ובמקביל תנסי לחזק קשרים חברתיים אחרים סביב דברים אחרים שיתנו מקום לכוחות אחרים שלך (ריקוד, התנדבות, אומנות וכו). ישר כח על השאלה והרבה הצלחה בדרך שעוד נכונה לך! את מוזמנת לפנות אלי למייל, נעמה tepernaama gmail.com